বীরভূমে উদ্ধার একই পরিবারের তিন জনের রক্তাক্ত দেহ

রামপুরহাট: ট্যাংরার পর এবার বীরভূম (Birbhum Unnatural Death Case), উদ্ধার একই পরিবারের তিন জনের রক্তাক্ত দেহ। বীরভূমের (Birbhum) মল্লারপুরের একই পরিবারের তিনজনের মৃতদেহ উদ্ধার ঘিরে চাঞ্চল্য ছড়িয়েছে এলাকায়। মৃতদের নাম লক্ষ্মী মার্ডি(২৫), রুপালি মার্ডি (১০),অভিজিৎ মার্ডি (৫)। স্থানীয় সূত্রে জানা যায় মৃত লক্ষী মাড্ডির স্বামী লালু মাড্ডি দুর্গাপুরে কাজ করেন। তবে কি কারণে এই তিনজনের মৃত্যু হয়েছে সে বিষয়ে তদন্ত শুরু করেছে মল্লারপুর থানার পুলিশ। এই মৃতদেহ উদ্ধার ঘিরে চাঞ্চল ছড়িয়েছে মল্লারপুর থানা এলাকায়। এই পরিস্থিতি সামাল দিতে ঘটনাস্থলে মোতায়েন করা হয়েছে মল্লারপুর থানার বিশাল পুলিশ বাহিনী। প্রাথমিক অনুমান, সম্ভবত তিন জনকেই খুন করা হয়েছে। কিন্তু কেই বা করল? সেই উত্তর এখনও অধরা।

আরও পড়ুন:একুশের পঁচিশে পা, মাতৃভাষা দিবসে বাংলা ভাষার উদযাপন বিশ্বজুড়ে

পুলিশ সূত্রে জানা গিয়েছে, মৃতার নাম লক্ষী মাডডির স্বামী লালু মাডডি কাজের জন্য বেশির ভাগ সময় এলাকার বাইরে থাকতেন। দুই শিশুকে নিয়ে লক্ষী মাডডি একাই বাড়িতে থাকতেন। শুক্রবার সকাল প্রথম প্রতিবেশীরাই মহিলা-সহ দুই শিশুর রক্তাক্ত দেহ ঘরের মধ্যে পড়ে থাকতে দেখে। তারপরই খবর দেওয়া হয় পুলিশকে। তিন জনের মাথাতেই রয়েছে গভীর আঘাতের চিহ্ন। স্থানীয়দের অভিযোগ, ওই তিন জনকে খুন করা হয়েছে। প্রাথমিক ভাবে খুনের বিষয়টি উড়িয়ে দিচ্ছে না পুলিশও। খুনিদের গ্রেফতার করা না-হলে দেহ উদ্ধার করতে দেওয়া হবে না বলে জানান স্থানীয়রা। পরে পুলিশ তাঁদের বুঝিয়ে দেহ উদ্ধার করে। সেগুলি ময়নাতদন্তের জন্য পাঠানো হয়েছে। ঘটনাস্থলে গিয়ে বীরভূমের পুলিশ সুপার (এসপি) আমনদীপ তদন্ত শুরু করে অভিযুক্তদের দ্রুত গ্রেফতার করার আশ্বাস দেন তিনি। প্রাথমিক ভাবে পুলিশ মনে করছে, ভারী বস্তু দিয়ে আঘাত করে খুন করা হয়েছে ওই তিন জনকে।

অন্য খবর দেখুন